
Kartell Odüsszeia. Adalékok a Standard Oil amerikai egyesült államokbeli és magyarországi történetéhez

Kulcsszavak: Standard Oil Company; MAORT; tröszt; kartellszabályozás; Sherman Act
A kutatás a kartelljogtörténetén belül az olajkartellekkel és olajtrösztökkel foglalkozik. Ezen belül is kiemelt szerepet tölt be a XIX. század másodikfelében és XX. század elsőfelében aktívan működő Standard Oil Company olajipari trösztje.
A kutatás célja feltárni és bemutatni a Standard Oil tükrében az egykoron volt olajipari trösztök és kartellek működését és szabályozását az Egyesült Államokban és hazánkban. További célként jelölöm meg e kartellek elleni különböző fellépési módok effektivitásának bemutatását, vagyis a kartellekkel szembeni szabályozás eredményességgének elemzését.
A Kr. e. VIII. században tevékenykedő Homérosz munkássága közismert, akinek egyik legfontosabb műve az Iliasz folytatásának tekintett Odüsszeia, melyben Ithaka királya szövevényes útját írja le Trójából történő hazatérése során. Ahogyan Odüsszeusz útját szőtték át a kalandok és megpróbáltatások, hasonlóképpen szőtték át az elmúlt századokat a kartellek.
Elemzésük mind a kutatót, mind pedig az érdeklődőt állítják gyakorta olyan helyzet elé, melyben egyszerű eltévedni, és kiváltképp nem egyszerű megtalálni az igazságot, mely lefedi a valóságot. Az olajkartellek esetében a szövevényes rendszert pedig a legjobban a Standard Oil nevével lehetne fémjelezni, mely a dolgozat végére érthetővé is válik.
A kutatás elsődleges módszerét a nemzetközi és a magyar archívumi anyagok feldolgozása képezte, különös tekintettel a Magyar Nemzeti Levéltárban és az Amerikai Nemzeti Levéltárban megtalálható iratokra. E források feldolgozása során a releváns szakirodalom elemzése is fontos szerepet töltött be a kutatásban, amelyek közül a jelentősebbek pl. Ida Tarabella, Theodore E. Burton vagy Ewin L. Davis, Srágli Lajos, Cseh Valentin. Az ok pedig amiért e módszereket választottam nem volt más, mint a téma komplexitása. A téma komplex vizsgálata hozzájárul a kartellek és trösztök szabályozástörténetének megértéséhez.



